રાજ્યના ઘણા વિસ્તારમાં અપુરતો વરસાદ થવાના કારણે દુષ્કાળની સ્થિતિ છે. ત્યારે, આ વિસ્તારોને મોડે મોડેથી પણ સરકારે આખરે અછતગ્રસ્ત વિસ્તાર તરીકે જાહેર કર્યા છે. રાજ્ય સરકારે ઉત્તર ગુજરાત, મધ્ય ગુજરાત અને સૌરાષ્ટ્ર-કચ્છના ૫૧ તાલુકાઓને અછતગ્રસ્ત કર્યા છે. રાજ્યમાં ૨૫૦ મી.મી. થી ઓછો વરસાદ થયો હોય તેવા તાલુકાઓ અછતગ્રસ્ત જાહેર કરવામાં આવ્યા છે. જે માટે કેન્દ્ર અને રાજ્ય સરકાર દ્વારા 3 હજાર કરોડ જેટલી રકમ વપરાશે. રાજ્યના નાયબ મુખ્યપ્રધાન નીતિન પટેલે અછતગ્રસ્ત વિસ્તારો અંગે જાહેરાત કરી હતી.